राज्यसभा और लोकसभा अगले सत्र तक के लिए स्थगित, विपक्षी दलों ने तिरंगा यात्रा निकाली
Parliament Session (Lok Sabha, Rajya Sabha) 2023 Update - Follow Parliament Budget Session Analysis, Highlights And Reports On Dainik Bhaskar. पिछली 14 बैठकों के दौरान दोनों सदनों में अडाणी-हिंडनबर्ग मामले पर ज्वाइंट पार्लियामेंट्री कमेटी (JPC) की मांग और राहुल गांधी की सदस्यता रद्द करने को लेकर खूब हंगामा हुआ।
संसद के बजट सत्र का आखिरी दिन की कार्यवाही भी हंगामे के चलते नहीं हो पाई। इसके साथ ही राज्यसभा और लोकसभा अगले सत्र तक के लिए स्थगित कर दी गई हैं। संसद स्थगित होने के बाद कांग्रेस की अगुआई में विपक्षी दलों ने विजय चौक पर तिरंगा मार्च किया।
अडाणी मुद्दे पर संयुक्त संसदीय समिति (JPC) की मांग को लेकर अड़ी कांग्रेस और 12 अन्य विपक्षी दलों ने विरोध जताने के लिए लोकसभा अध्यक्ष ओम बिड़ला की तरफ से रखी गई शाम की चाय की पार्टी का बहिष्कार कर दिया है।
एक दिन भी नहीं चली सदन की कार्यवाही
पिछली 14 बैठकों के दौरान दोनों सदनों में अडाणी-हिंडनबर्ग मामले पर जॉइंट पार्लियामेंट्री कमेटी (JPC) की मांग और राहुल गांधी की सदस्यता रद्द करने को लेकर खूब हंगामा हुआ। भाजपा सांसदों ने भी राहुल गांधी के लंदन में दिए बयान को लेकर हंगामा किया। इनके चलते सदन की कार्यवाही एक भी नहीं चल पाई।
रिजिजू बोले- कांग्रेस ने सदन का अपमान किया
केंद्रीय कानून मंत्री किरेन रिजिजू ने कहा कि आज फिर कांग्रेस सांसदों और बाकी विपक्षी नेताओं ने मिलकर सदन में हंगामा किया। आज उन्होंने फिर काले कपड़े पहनकर सदन का अपमान किया। ये देश देख रहा है कि कांग्रेस क्या कर रही है। कांग्रेस न तो संविधान में यकीन करती है और न देश के कानून का सम्मान करती है।
खड़गे बोले- अडाणी की संपत्ति ढाई साल में इतनी कैसे बढ़ गई
कांग्रेस अध्यक्ष मल्लिकार्जुन खड़गे ने कहा कि हम अडाणी मुद्दे पर JPC की मांग चाहते हैं, लेकिन इसे सरकार बनाने से क्यों डर रही है। अडाणी की संपत्ति केवल ढाई साल में 12 लाख करोड़ कैसे हो गई। मोदी जी क्यों एक ही व्यक्ति को इतनी चीजें दे रहे हैं।
उन्होंने कहा कि संसद में इस मुद्दे पर चर्चा करने के लिए हम जब भी नोटिस देना चाहते थे। हमें कभी भी बोलने नहीं दिया। ऐसा पहली बार हुआ है। मैंने 52 सालों में ऐसा कभी नहीं देखा। यहां 2 साल से मैं देख रहा हूं कि खुद सत्तारूढ़ पार्टी के लोग सदन नहीं चलने दे रहे हैं।
संसद की कार्यवाही से जुड़ी ये खबरें भी पढ़िए...
1. लोकसभा-राज्यसभा की कार्यवाही 5 अप्रैल तक स्थगित:सत्र शुरू होते ही कांग्रेसियों ने की नारेबाजी
संसद के बजट सत्र के दूसरे चरण में आज भी लोकसभा और राज्यसभा की कार्यवाही सुचारु ढंग से नहीं चल पाई। राहुल गांधी की संसद सदस्यता और अडाणी के मुद्दे पर कांग्रेसी नेताओं ने जमकर हंगामा किया। आखिरकार दोनों सदन की कार्यवाही बुधवार, 5 अप्रैल तक के लिए स्थगित कर दी गई। पूरी खबर पढ़ें...
2. लोकसभा- राज्यसभा गुरुवार तक स्थगित:अडाणी-हिंडनबर्ग मामले में JPC की मांग को लेकर हंगामा
बुधवार को संसद के बजट सत्र के 14वें दिन सत्र शुरू होते ही दोनों सदनों में कांग्रेस और विपक्षी दलों ने हंगामा किया। अडाणी-हिंडनबर्ग मामले पर संयुक्त संसदीय समिति (JPC) की मांग को लेकर विपक्ष अड़ा हुआ है। कांग्रेस के सांसदों ने आज भी ब्लैक प्रोटेस्ट किया। उन्हें कल ही इसके निर्देश दिए गए थे। पूरी खबर पढ़िए...